Vedtekter for [navn]
Stiftet xx.xx.20xx
[Endringer i vedtekter ble vedtatt den xx.xx.20xx]
I. Organisasjon og formål
§1-1. Organisasjon
[navn] («foreningen») er en ideell, allmennyttig, frivillig og demokratisk forening i Norge for ungdom fra det året de fyller 13 år. Foreningen er medlem (lokallag) i stedsleddet Brunstad Ungdomsklubb [stedsledd] («stedsleddet») som er medlem av sentralleddet, Brunstad Ungdomsklubb («BUK»), en del av Brunstad Christian Churchs ungdomsarbeid. 
Foreningen har fysiske personer som sine medlemmer.
§1-2 Formål
Foreningen har til formål å fremme den kristne tro og lære blant ungdom over hele verden slik den er definert i Brunstad Christian Churchs trosgrunnlag. Foreningen har videre til formål å fremme trosfellesskap og erfaringsutveksling mellom ungdommer fra hele verden og verne dem fra nedbrytende og skadelige miljøer.
Arbeidet i foreningen skal preges av frivillighet, fellesskap, likeverd og respekt basert på samme tros- og verdigrunnlag som Brunstad Christian Church. 
§1-3 Hvordan formålet fremmes
Formålet skal fremmes ved forkynnelse, omsorgsarbeid og helsefremmende aktiviteter. Foreningens hovedaktivitet er [interesseområde]
§1-4 Foreningens forhold til Brunstad Christian Church og andre organisasjoner
Foreningen forholder seg til forstanderskapet i Brunstad Christian Church sin forståelse i spørsmål som gjelder det kristne trosgrunnlaget.
For å realisere sitt formål kan foreningen samarbeide med Brunstad Christian Church, dets lokalmenigheter og andre organisasjoner med sammenfallende eller lignende formål som BUK i Norge.
II. Medlemskap og frivillige
§2-1. Enkeltmedlemskap (personlig) i organisasjonsledd
Medlemskap for fysiske personer i foreningen er åpent for den som er bosatt i Norge, som støtter foreningens formål, jf. § 1-2.
Foreningen har ordinært medlemskap for ungdom til og med 25 år, støttemedlemskap for personer over 25 år og medlemskap for frivillige som er 18 år eller eldre.
For at en person skal opptas som medlem i foreningen må vedkommende:
a) akseptere å overholde organisasjonsleddenes regelverk og vedtak
b) ha gjort opp eventuelle økonomiske forpliktelser til organisasjonsledd i BUK
Medlemskap er først gyldig og regnes fra den dag medlemskontingent i BUK er betalt. For medlemmer i samme familie og husholdning, kan medlemskontingent betales samlet, eventuelt med en rabatt eller makspris som fastsettes av styret.
§2-2. Medlemshåndtering 
Styret i stedsleddet avgjør spørsmål knyttet til medlemskap, herunder godkjenner alle opptak av medlemmer.
For ordinære medlemmer og støttemedlemmer, skal styret i stedsleddet prøve om vilkårene for medlemskap er oppfylt. For medlemskap for frivillige skal styret i stedsleddet fatte sin avgjørelse basert på foreningens behov og vedkommendes egnethet. 
[bookmark: _GoBack]Styret i stedsleddet kan utestenge et medlem som motarbeider BUK sitt formål, ikke lenger overholder vilkår i § 5-4 eller på annen måte skader foreningen. Med utestengelse menes at en person ikke kan være medlem av organisasjonsledd i BUK.
Avgjørelse kan påklages til medlemsutvalget i BUK.
§2-3. Registrering av enkeltmedlemmer 
Fysiske personer som er medlem av foreningen eller tilknyttede lokallag vil bli registrert i nasjonalt medlemsregister for BUK. Foreningen og tilknyttede lokallag plikter å behandle medlemslister i tråd med gjeldende personvernlovgivning.
§2-4. Verdier, retningslinjer og erklæringer for frivillige
Frivillige i foreningen og tilknyttede lokallag må kjenne til og handle i samsvar med foreningens verdier, vedtekter og retningslinjer, levere politiattest på forespørsel og undertegne egenerklæring for samvær med barn og unge.
III. Tillitsvalgte og ansatte
§3-1. Kjønnsfordeling
Ved valg av representanter til styret i foreningen bør begge kjønn være representert. Sammensetningen bør så vidt mulig være forholdsmessig i forhold til kjønnsfordelingen i medlemsmassen.	
§3-2. Generelle regler om stemmerett, valgbarhet mv.
For å ha stemmerett og være valgbar som medlem av styret i foreningen må man ha vært medlem i minst en måned og ha oppfylt medlemsforpliktelsene, jf. §2-1. 
Ingen kan møte eller avgi stemme ved fullmakt.
En person kan ikke samtidig inneha mer enn ett verv som medlem av enten styre eller kontrollkomité.
§3-3. Valgbarheten for andre personer med tilknytning til foreningen
En person som har en avtale med foreningen som gir vedkommende en økonomisk interesse i driften av foreningen, er ikke valgbar til verv innen foreningen. 
§3-4. Inhabilitet
En tillitsvalgt eller ansatt i foreningen er inhabil til å delta i behandlingen eller avgjørelsen av spørsmål som har slik særlig betydning for vedkommende eller noen som står vedkommende nær, at vedkommende må sies å ha særinteresse i saken.
§3-5. Vedtaksførhet, flertallskrav og protokoll
Styret i foreningen er vedtaksført når et flertall av medlemmene er til stede. Vedtak fattes med flertall av de avgitte stemmene. Ved stemmelikhet er møteleders stemme avgjørende.
Vedtak kan også fattes ved skriftlig behandling eller ved fjernmøte. Ved skriftlig saksbehandling sendes kopier av sakens dokumenter til alle medlemmer med forslag til vedtak. Ved fjernmøte skal alle møtedeltakerne kunne høre og kommunisere med hverandre.
Det skal føres protokoll fra styremøter.
§3-6. Refusjon av utgifter og godtgjørelse
Det utbetales ikke styrehonorar eller godtgjørelse for utførelsen av vervet. 
IV. Økonomi
§4-1. Kontingent
Styret kan fastsette kontingent, men den skal ikke være høyere enn at deltakelsen i foreningen er tilgjengelig for allmennheten. 
§4-2. Regnskap
Foreningen skal føre regnskap. 
Regnskap bør om mulig føres etter god regnskapsskikk for ideelle organisasjoner.
Det skal fremgå av styrets årsberetning hva foreningens formål er, hvilke aktiviteter som er gjennomført for å oppfylle disse, og gaver og frivillig innsats av betydning som ikke er inntektsført i årsregnskapet.
Regnskapsmateriale skal oppbevares i tre år etter regnskapsårets slutt. 
Bankkonti skal være knyttet til foreningen.
Regnskap skal være avsluttet og revidert av revisor eller kontrollert av kontrollkomiteen innen 31.mars i påfølgende år. 
§4-3. Kontrollkomiteen
Foreningen skal ha en kontrollkomité med minst to medlemmer, med mindre foreningens regnskaper revideres av revisor.
Kontrollkomiteen skal føre tilsyn med foreningens økonomi. Kontrollkomiteen skal påse at foreningens regnskapsførsel er pålitelig og at dets årsregnskap gir et korrekt uttrykk for foreningens drift og finansielle stilling. Kontrollkomiteen skal ved gjennomgang av regnskapene vurdere foreningens finansielle stilling, forvaltning og drift, herunder at foreningen forvalter sine midler i henhold til formålet.
Kontrollkomiteen skal avgi beretninger til årsmøtet.
§4-4. Driftsbudsjett
Årsmøtet skal fastsette et budsjett som inneholder alle hovedposter i regnskapet.
Budsjettet skal være realistisk, og resultatet skal ikke vise underskudd med mindre det dekkes av positiv egenkapital, eller overskudd med mindre foreningen har et dokumentert behov for å styrke formålskapitalen for å sikre fremtidig virksomhet.
§4-5. Utlån og garanti
Foreningen kan gi lån eller stille garantier for lån til andre organisasjonsledd hvis lånet eller garantien er sikret med betryggende sikkerhet. Sikkerheten for lån og garantier skal opplyses i note til årsoppgjøret. 
§4-6. Rapportering
Regnskap med tilhørende dokumenter skal innrapporteres i BUKs sentrale datasystem.
V. Årsmøte
§5-1. Øverste myndighet
Årsmøte er foreningens øverste myndighet. Mellom årsmøtene er styret øverste myndighet.
§5-2. Innkallingsfrister
Det skal holdes årsmøte hvert år.
Årsmøte innkalles med minimum 3 ukers varsel.
Forslag skal sendes inn senest innen 2 uker før årsmøtet.
Fullstendig sakliste må være gjort tilgjengelig innen minst 1 uke før årsmøtet.
Innkalling skal skje på forsvarlig måte.
§5-3. Vedtaksførhet for årsmøte - Behandling av saker
Årsmøte er vedtaksført med det antall godkjente medlemmer som møter.
På årsmøte kan saker behandles når 2/3 av de fremmøtte vedtar det ved godkjenning av saklisten.
Årsmøtet skal:
a) Behandle endring av foreningens vedtekter
b) Behandle eventuell årsberetning
c) Behandle regnskap i revidert/kontrollert stand
d) Behandle innkomne forslag
e) Vedta budsjett
f) Velge leder, styremedlemmer og kontrollkomité/revisor etter forslag fra styret i stedsleddet
§5-4. Ekstraordinært årsmøte
Ekstraordinært årsmøte innkalles av foreningens styre.
Ekstraordinært årsmøte innkalles med minst 2 ukers varsel. 
§5-5. Ordstyrer
Årsmøte ledes av valgt ordstyrer. 
§5-6. Stemmegivningen
Med mindre annet er bestemt i disse vedtekter, skal et vedtak, for å være gyldig, være truffet med alminnelig flertall av de avgitte stemmer. Endring av foreningens vedtekter krever 3/4 flertall av de avgitte stemmer. Ingen representant har mer enn en stemme. Ingen kan møte eller avgi stemme ved fullmakt. Blanke stemmer skal anses som ikke avgitt.
§5-7. Disposisjoner av betydelig omfang
Disposisjoner av ekstraordinær karakter eller betydelig omfang i forhold til foreningens størrelse og virksomhet, herunder låneopptak, skal vedtas av årsmøtet. 
VI. Styret 
§6-1. Styrets myndighet
Styret er foreningens øverste myndighet mellom årsmøtene. 
Styret skal ha 3-5 medlemmer. 
§6-2. Styrets oppgaver
Styret skal arbeide for realiseringen av foreningens formål og etter årsmøtets instrukser, herunder blant annet:
a) forberede, innkalle og gjennomføre årsmøte og iverksette årsmøtets vedtak, herunder besørge at årsmøtet er gitt tilstrekkelig opplysning om virksomheten til å kunne fatte sine vedtak
b) besørge den alminnelige forvaltning
c) besørge medlemshåndtering i foreningen
d) samarbeide og koordinere lokallagets virksomhet med styret i stedsleddet
e) utarbeide årsberetning og legge frem revidert/kontrollert regnskap samt tilrettelegge alle saker for årsmøte
f) forvalte de midler som er til disposisjon basert på en betryggende formuesforvaltning og -kontroll
§6-3. Forslag til styremedlemmer
Valgperioden er to år, med mindre annet vedtas av årsmøte. Et styremedlem kan stille til gjenvalg.
Styret i stedsleddet skal fremlegge for årsmøtet sitt forslag til styremedlemmer. Stemmeberettigede på årsmøtet kan også fremme forslag.
VII. Oppløsning
§7-1. Oppløsning
Forslag om oppløsning av foreningen må først behandles på ordinært årsmøte. Blir oppløsning vedtatt med minst 3/4 flertall, innkalles det til ekstraordinært årsmøte. For at oppløsning skal skje må vedtaket her gjentas med 3/4 flertall.
Ved oppløsning eller annet opphør av foreningen tilfaller foreningens overskytende midler etter avvikling utelukkende en organisasjon som fremmer tilsvarende formål som foreningen. Disponering av midlene skal godkjennes av sentralstyret i BUK. 

